
Z A P I S N I K
13. sjednice Vijeća Mjesnog odbora Jarun, 9. lipnja 2022. u prostorijama Mjesnog odbora Jarun, Hrgovići 57a, s početkom u 19:00 sati


PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Mario Devčić, Lea Galović, Franjo Klečina, Hrvoje Kuharić, Ljiljana Marks-Šikić, Nikica Mihaljević, Krešimir Petlić, Lora Rajić, Vladimir Slošić, Damir Švizer, Petar Vranjković.

ODSUTNI ČLANOVI VIJEĆA:
Nema odsutnih.

OSTALI PRISUTNI:
Marijana Hrestak, voditeljica Područnog odsjeka Trešnjevka-jug.

Predsjedava: Ljiljana Marks-Šikić, predsjednica Vijeća.
Zapisnik vodi: Marijana Hrestak , voditeljica Područnog odsjeka Trešnjevka-jug.

	Predsjednica konstatira da je prisutno 9 od 11 članova Vijeća, što znači da Vijeće može pravovaljano odlučivati te otvara 13. sjednicu Vijeća Mjesnog odbora.

	Vijeće uz 8 glasova ZA i 1 PROTIV prihvaća tekst Zapisnika 12. sjednice Vijeća Mjesnog odbora Jarun, održane 11. svibnja 2022.

	Član Vijeća Franjo Klečina predlaže dopunu dnevnog reda točkom:
· Komunikacija unutar Vijeća Mjesnog odbora
Vijeće uz 2 glasa ZA i 6 PROTIV ne prihvaća prijedlog dopune dnevnog reda.

	Na prijedlog predsjednice Vijeće uz 8 glasova ZA i 1 PROTIV utvrđuje dnevni red koji glasi:

DNEVNI RED

1. Prijedlog zaključka o Izvješću Mandatnog povjerenstva o mirovanju mandata člana Vijeća Mjesnog odbora Jarun i početku obnašanja dužnosti zamjenika člana Vijeća
2. Prijedlog zaključka o razrješenju dužnosti člana Mandatnog povjerenstva i izboru novog člana
3. Pokretanje inicijative za izgradnju Doma zdravlja i društvenog doma na k.č.br. 5921/1 k.o. Rudeš
4. Uklanjanje stabla breze u ulici Poljana Borisa Hanžekovića između k.br. 32 i 33 po zahtjevu V.C.
5. Dežurstvo članova Vijeća Mjesnog odbora Jarun
6. Pitanja, prijedlozi i obavijesti

Ad 1. Prijedlog zaključka o Izvješću Mandatnog povjerenstva o mirovanju mandata člana Vijeća Mjesnog odbora Jarun i početku obnašanja dužnosti zamjenika člana Vijeća

Prisutno 10 od 11 članova Vijeća.

Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te predaje riječ predsjednici Mandatnog povjerenstva Lori Rajić koja čita Izvješće Mandatnog povjerenstva o mirovanju mandata člana Vijeća Mjesnog odbora Jarun i početku obnašanja dužnosti zamjenika člana Vijeća. Predsjednica otvara raspravu. U raspravi sudjeluju: Franjo Klečina i Ljiljana Marks-Šikić.

		Nakon rasprave Vijeće uz 8 glasova ZA, 1 PROTIV i 1 SUZDRŽANIM donosi

ZAKLJUČAK
o Izvješću Mandatnog povjerenstva o mirovanju mandata članu Vijeća Mjesnog odbora Jarun i početku obnašanja dužnosti zamjenika člana Vijeća

1. Prima se na znanje Izvješće Mandatnog povjerenstva o mirovanju mandata članu Vijeća Mjesnog odbora Jarun i početku obnašanja dužnosti zamjenika člana Vijeća.
1. Dana 01. lipnja 2022. započinje mirovanje mandata iz osobnih razloga članu Vijeća Nikoli Peruničiću.
Dana 09. lipnja 2022. Nikica Mihaljević započinje s obnašanjem dužnosti zamjenika člana Vijeća.
1. Ovaj će zaključak biti objavljen na oglasnoj ploči u sjedištu Mjesnog odbora Jarun.

Predsjedateljica čita tekst prisege te član Vijeća izgovara riječ „PRISEŽEM“.
/Potpisani tekst prisege člana Vijeća prilaže se uz ovaj zaključak./

Prisutno 11 od 11 članova Vijeća.

Ad 2. Prijedlog zaključka o razrješenju dužnosti člana Mandatnog povjerenstva  i izboru novog člana

Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara raspravu. U raspravi sudjeluje Vladimir Slošić.

	Nakon rasprave Vijeće uz 10 glasova ZA i 1 PROTIV donosi

Z A K LJ U Č A K
o razrješenju dužnosti člana Mandatnog povjerenstva 
i izboru člana

1. Nikola Peruničić je stavio mandat u mirovanje dana 1. lipnja 2022. te se istim datumom razrješuje dužnosti člana Mandatnog povjerenstva.
2. Nikica Mihaljević je danom 9. lipnja 2022. izabran na dužnost člana Mandatnog povjerenstva.

Ad 3. Pokretanje inicijative za izgradnju Doma zdravlja i društvenog doma na k.č.br. 5921/1 k.o. Rudeš

Članovi Vijeća primili su materijal uz poziv. 
Predsjednica usmeno informira članove Vijeća o predmetnoj točci dnevnog reda te predaje riječ potpredsjedniku Vijeća Mariu Devčiću koji pobliže obavještava prisutne o predmetnoj inicijativi. Predsjednica otvara raspravu. U raspravi sudjeluju: Lea Galović, Nikica Mihaljević, Vladimir Slošić, Franjo Klečina i Mario Devčić.

Nakon rasprave Vijeće uz 10 glasova ZA i 1 SUZDRŽANIM donosi 

Z A K LJ U Č A K
o pokretanju inicijative za izgradnju Doma zdravlja i društvenog doma na k.č.br 5921/1 k.o. Rudeš

1. Vijeće Mjesnog odbora Jarun pokreće inicijativu za izgradnju Doma zdravlja i društvenog doma na k.č.br. 5921/1 k.o. Rudeš te traži analizu postojećih objekata zdravstvene namjene na području Mjesnog odbora Jarun.
1. Zaključak dostaviti Vijeću Gradske četvrti Trešnjevka - jug.

Ad 4. Uklanjanje stabla breze u ulici Poljana Borisa Hanžekovića između k.br. 32 i 33 po zahtjevu V.C.

Članovi Vijeća primili su materijal uz poziv.
Predsjednica usmeno informira članove Vijeća o predmetnoj točki dnevnog reda te predaje riječ članici Vijeća Lori Rajić koja je bila na uviđaju. Predsjednica otvara raspravu. U raspravi sudjeluju: Mario Devčić i Damir Švizer.

Nakon rasprave Vijeće s 10 glasova ZA i 1 SUZDRŽANIM donosi 

Z A K LJ U Č A K
o uklanjanju stabla breze 

1. Vijeće Mjesnog odbora Jarun razmatralo je prijedlog V.C. o uklanjanju stabla breze u ulici Poljana Borisa Hanžekovića između k.br. 32 i 33 (Geoportal i fotografija u prilogu).
2. Vijeće je suglasno s predmetnim prijedlogom te traži nadležno postupanje Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odsjeka za zelene površine.
3. Ovaj zaključak se dostavlja Vijeću Gradske četvrti Trešnjevka-jug.

[image: ][image: ]

Ad 5. Dežurstvo članova Vijeća Mjesnog odbora Jarun

Predsjednica usmeno informira članove Vijeća o predmetnoj točki dnevnog reda te otvara
raspravu.

Bez rasprave Vijeće jednoglasno donosi 

Z A K LJ U Č A K
o radu i dežurstvu članova Vijeća Mjesnog odbora Jarun

1. Vijeće Mjesnog odbora Jarun razmatralo je prijedlog predsjednice Vijeća o radu i dežurstvu članova Vijeća Mjesnog odbora Jarun tijekom ljetnih mjeseci.
2. Vijeće je suglasno s predmetnim prijedlogom da se tijekom ljetnih mjeseci odredi stanka od 13. lipnja do 12. rujna u dežurstvu članova Vijeća u sjedištu Mjesnog odbora Jarun. Vijeće Mjesnog odbora Jarun bit će dostupno građanima putem službenog e-maila mo_jarun@zagreb.hr.
3. Vijeće predlaže da se stanka u dežurstvu članova Vijeća objavi na službenim stranicama Grada Zagreba.
4. Zaključak dostaviti Vijeću Gradske četvrti Trešnjevka - jug.
Ad 6. Pitanja, prijedlozi i obavijesti

Predsjednica je obavijestila članove Vijeća o očevidima oko smještanja spremnika za otpad i sve boljoj organiziranosti te čestita članovima Vijeća koji su pokazali iznimno zalaganje i spremnost odazivanju u ime Vijeća, osobito Mario Devčić i Lea Galović.
Član Vijeća Vladimir Slošić obavještava prisutne o pritisku na parkirališta u blizini RSC Jarun zbog nedavnog poskupljenja naplatne tarife unutar RSC Jarun.
Član Vijeća Franjo Klečina predlaže za sljedeću sjednicu točku dnevnog reda o izvještavanju članova Vijeća o napravljenom na temelju zaključaka Vijeća jer se čini da je teško doći do planova i ostalih Vijeća.
[bookmark: _GoBack]Predsjednica Vijeća Ljiljana Marks-Šikić odgovara da nije sigurna da je dobro da se ta točka dnevnog reda stavi već na sljedeću sjednicu koja se planira početkom srpnja nego bi bilo dobro da se temeljito pripremi i da se rade rekapitulacije dobivenih odgovora za razdoblje od tri mjeseca. Također odgovara da su svi akti koje Vijeće donosi dostupni na web stranicama Grada Zagreba kroz zapisnike održanih sjednica.
Članica Vijeća Lora Rajić predlaže da se za izvještavanje zaduže zainteresirani članovi Vijeća za pojedine teme prema osobnim afinitetima.
Predsjednica Vijeća Ljiljana Marks-Šikić obavještava prisutne da će se na sjednici u srpnju ponovno moći davati prijedlozi za plan komunalnih aktivnosti Gradske četvrti u 2023.

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Sjednica završena u 19:55 sati.


Zapisnik sastavila: 							  
Marijana Hrestak

